સંશોધકોએ જણાવ્યા મુજબ ભારતમાં કુલ શહેર વિસ્તારના 15 ટકા પર રસ્તાઓ બનેલા હોય છે. અમદાવાદની વાત કરીએ તો અમદાવાદ મ્યૂનિસિપલ કોર્પોરેશનની હદમાં 2813.5 કિમીનો રસ્તો છે. સેપ્ટ યુનિવર્સિટીના એક્ઝિક્યુટિવ ડાયરેક્ટર એચ.એમ. શિવાનંદ સ્વામીનું કહેવું છે કે આપણા શહેરોના રસ્તાઓ પર કાર, ટૂ-વ્હીલર્સ, પબ્લિક ટ્રાન્સપોર્ટ સહિતના અન્ય કેટલાય પ્રકારનાં વાહનો દોડી રહ્યાં છે જે આપણે સમજવાની જરૂર છે અને હવે અગાઉ કરતાં પણ વધુ કારનો ઉમેરો થઈ રહ્યો છે.